1997 m.

1997 m. buvo nekeliamieji metai, prasidedantys trečiadienį pagal Grigaliaus kalendorių.

Lietuvoje

Įvykiai 

 Sausio 21 d. – Vilniaus apygardos teismas paskelbė nuosprendį pirmojoje genocido byloje trims buvusiems „liaudies gynėjams“ už Gaidžių šeimos išžudymą 1945 m. Zarasų rajone, Salinių kaime;
 Vasario 11 d. – po 57 metų pertraukos atidaryta Japonijos ambasada Lietuvoje;
 Balandžio 4 d. – pasirašyta Lietuvos ir Islandijos dvišalė readmisijos ir bevizio režimo sutartis;
 Balandžio 8 d. – Tarptautinė migracijos organizacija (TMO) iš Lietuvos į Indiją išsiuntė tris Indijos piliečius. Tai buvo pirma konkreti TMO parama Lietuvai, sprendžiant nelegalų migrantų problemas;
 Gegužės 24 d. – atidengtas geografinį Europos centrą žymintis akmuo tarp Purnuškių ir Bernotų kaimų. Šį centrą 1989 metais nustatė Prancūzijos nacionalinės geografijos institutas.

Mirtys 

 Sausio 8 d. – Melvin Calvin, amerikiečių chemikas (biochemikas), emigranto iš Lietuvos sūnus (g. 1911 m.).
 Sausio 14 d. – Aleksandras Šešelgis, Lietuvos literatūros tyrinėtojas, tekstologas (g. 1921 m.).
 Sausio 31 d. – Juras Abromavičius, Valstybės Saugumo Departamento (VSD) darbuotojas ir Savanoriškos krašto apsaugos tarnybos (SKAT) savanoris, kuris 1997 m. buvo susprogdintas savo automobilyje Kaune (g. 1959 m.).

 Vasario 6 d.:
 Stasys Jankauskas, Lietuvos veterinarijos gydytojas (g. 1899 m.).
 Vaclovas Bliznikas, Lietuvos matematikas, habilituotas fizinių mokslų daktaras (g. 1930 m.).
 Vasario 10 d. – Vanda Daugirdaitė-Sruogienė, istorikė, pedagogė, visuomenės veikėja. Balio Sruogos žmona (g. 1899 m.).
 Vasario 14 d. – Vytautas Sirijos Gira, Lietuvos poetas, prozininkas, vertėjas, poeto Liudo Giros sūnus (g. 1911 m.).
 Vasario 20 d. – Česlovas Kavaliauskas, Lietuvos kunigas, teologas, poetas, Biblijos vertėjas (g. 1923 m.).
 Vasario 23 d. – Janina Rudzinskaitė-Dautartienė, aktorė (g. 1917 m.).
 Vasario 25 d. – Romualdas Sikorskis, ekonomistas, Lietuvos politinis bei visuomenės veikėjas (g. 1926 m.).
 Vasario 27 d.:
 Andrius Kuprevičius, garsus pianistas, keletą metų vadovavęs ir chorui (g. 1921 m.).
 Pranciškus Juozapavičius, kunigas, monsinjoras (g. 1912 m.).

 Kovo 4 d. – Antanas Lapukas, pedagogas, chemijos mokytojas ekspertas, Lietuvos ir Plungės rajono politinis bei visuomenės veikėjas (g. 1951 m.).
 Kovo 18 d. – Juozas Sodaitis, vargonininkas ir chorvedys (g. 1912 m.).
 Kovo 20 d. – Juozas Požėra, Lietuvos rašytojas, scenaristas, žurnalistas, vertėjas (g. 1927 m.).
 Kovo 26 d. – Pranas Mikalauskas-Antalkis, lietuvių prozininkas, spaudos darbuotojas, kraštotyrininkas (g. 1923 m.).
 Kovo 30 d. – Janina Spalvienė-Mekytė, muzikos mokytoja ir chorvedė (g. 1937 m.).

 Balandžio 10 d. – Vladas Požėla, kunigas, tremtinys, visuomenės veikėjas (g. 1913 m.).
 Balandžio 13 d. – Bronys Raila, žurnalistas, literatūrologas, rašytojas, poetas, vertėjas (g. 1909 m.).
 Balandžio 14 d. – Vytautas Kašuba, Lietuvos skulptorius (g. 1915 m.).
 Balandžio 19 d. – Elena Kubiliūnaitė-Garbačiauskienė, Lietuvos sporto žurnalistė, lengvaatletė, viena moterų sporto pradininkių Lietuvoje (g. 1900 m.).
 Balandžio 24 d. – Jonas Tadas Teseckas, Lietuvos žurnalistas, redaktorius (g. 1928 m.).

 Gegužės 4 d. – Stasys Gailevičius, chorvedys ir kompozitorius, žinomo muziko Emeriko Gailevičiaus (1874–1949 m.) sūnus (g. 1904 m.).
 Gegužės 18 d. – Vincė Jonuškaitė-Zaunienė, Leskaitienė, Lietuvos dainininkė (mecosopranas) (g. 1901 m.).
 Gegužės 25 d. – Petras Rolofas, lietuvybės puoselėtojas, kraštotyrininkas, Naujausiųjų laikų knygnešys (g. 1930 m.).
 Gegužės 27 d. – Vladas Raila, JAV lietuvių spaudos darbuotojas, literatas, teatralas (g. 1904 m.).
 Gegužės 31 d. – Julijonas Juozas Lozoraitis, Lietuvos teatrologas, kino kritikas (g. 1927 m.).

 Birželio 2 d. – Daumantas Kavoliūnas, Lietuvos kardiochirurgas, habilituotas biomedicinos mokslų daktaras (g. 1933 m.).
 Birželio 6 d.:
 Abramas Molčadskis, Lietuvos chemikas, fizinių mokslų daktaras (g. 1921 m.).
 Eduardas Mieželaitis, Lietuvos poetas, publicistas, vertėjas (g. 1919 m.).
 Birželio 15 d. – Vytautas Bendikas, Lietuvos ekonomistas, pedagogas, socialinių mokslų daktaras (g. 1931 m.).
 Birželio 20 d. – Imantas Jonas Kazakevičius, pedagogas, Lietuvos ir Biržų rajono politinis veikėjas (g. 1940 m.).
 Birželio 23 d.:
 Genadijus Konopliovas, rusų kilmės Lietuvos bankininkas, AB „Tauro“ bankas vadovas, tarybos pirmininkas ir prezidentas, Lietuvos TSR veikėjas.
 Leonas Zmirskas, lietuvių teatro ir kino aktorius (g. 1920 m.).
 Birželio 26 d. – Vytautas Kancleris, Lietuvos teatro ir kino aktorius (g. 1925 m.).
 Birželio 27 d. – Birutė Otilija Damijonaitytė-Strolienė, Lietuvos fortepijono pedagogė (g. 1906 m.).

 Liepos 11 d. – Marijonas Babenskas, Lietuvos veterinarijos gydytojas helmintologas, habilituotas biomedicinos mokslų daktaras (g. 1910 m.).
 Liepos 15 d. – Justinas Lagunavičius, Lietuvos krepšininkas, treneris, pedagogas (g. 1924 m.).

 Rugpjūčio 2 d. – Algirdas Žukauskas, mokslininkas energetikas, technikos mokslų habilituotas daktaras, Lietuvos nusipelnęs inžinierius, Lietuvos mokslų akademijos akademikas (g. 1923 m.).
 Rugpjūčio 3 d. – Kęstutis Jonas Lynikas, Lietuvos chemikas, pinigų gamybos ekspertas, Australijos lietuvių visuomenės veikėjas (g. 1924 m.).
 Rugpjūčio 4 d. – Povilas Matiukas, Lietuvos smuikininkas (g. 1912 m.).
 Rugpjūčio 11 d. – Raimundas Leonas Rajeckas, ekonomistas, habilituotas socialinių mokslų daktaras, profesorius, akademikas, Lietuvos politinis bei visuomenės veikėjas (g. 1937 m.).
 Rugpjūčio 19 d. – Bronius Zumeris, Lietuvos žurnalistas, rašytojas, Australijos lietuvių veikėjas (g. 1920 m.).
 Rugpjūčio 31 d. – Kostantas Kazakevičius, Lietuvos inžinierius mechanikas, medžiagotyrininkas, habilituotas technologijos mokslų daktaras (g. 1942 m.).

 Rugsėjo 7 d. – Simas Miglinas, Lietuvos žurnalistas, knygų leidėjas (g. 1907 m.).
 Rugsėjo 20 d. – Marija Biržiškaitė-Žakevičienė-Žymantienė, lietuvių keramikė, grafikė, visuomenės veikėja (g. 1908 m.).
 Rugsėjo 21 d. – Petras Armonas, violončelininkas, pedagogas, dirigentas, vargonininkas (g. 1907 m.).

 Spalio 2 d. – Alodija Dičiūtė-Trečiokienė, Lietuvos dainininkė (mecosopranas), režisierė (g. 1905 m.).
 Spalio 6 d. – Antanas Butkus, Lietuvos agronomas, biochemikas, visuomenės veikėjas, agronomijos daktaras (g. 1918 m.).
 Spalio 8 d. – Eugenija Butėnienė-Gintautaitė, Lietuvos archeologė (g. 1927 m.).
 Spalio 9 d. – Eugenijus Meškauskas, sovietinių laikų lietuvių filosofas, profesorius. Daugiausia nagrinėjo marksistinės metodologijos, pažinimo, ideologijos klausimus (g. 1909 m.).
 Spalio 14 d. – Aleksandras Pliateris, teisininkas, teisės istorikas, sociologas, grafas, kilęs iš garsios Pliaterių giminės (g. 1913 m.).
 Spalio 22 d. – Alfonsas Pakeltis, Lietuvos žurnalistas (g. 1942 m.).

 Lapkričio 1 d. – Karolis Jackus, Lietuvos tautodailininkas tapytojas (g. 1909 m.).
 Lapkričio 3 d. – Zigmantas Pocius, lituanistas, Lietuvos politinis bei visuomenės veikėjas (g. 1935 m.).
 Lapkričio 10 d. – Justinas Nekrašas, inžinierius energetikas, vienas iš Lietuvos energetikos sistemos plėtros iniciatorių, Lietuvos nusipelnęs inžinierius (g. 1927 m.).
 Lapkričio 11 d. – Gintaras Ramonas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras, redaktorius (g. 1962 m.).
 Lapkričio 25 d. – Leonas Kriaučeliūnas, veterinarijos gydytojas, JAV lietuvių visuomenės veikėjas (g. 1919 m.).

 Gruodžio 4 d.:
 Vincas Martinkėnas, Lietuvos Vilniaus krašto visuomenės veikėjas, pedagogas, istorikas, vertėjas (g. 1907 m.).
 Vytautas Kazimieras Jonynas, Lietuvos grafikas, tapytojas, skulptorius, vitražų kūrėjas, vienas iškiliausių XX a. lietuvių menininkų (g. 1907 m.).
 Gruodžio 6 d. – Petras Abukevičius, lietuvių kino režisierius, operatorius (g. 1928 m.).
 Gruodžio 11 d. – Jonas Andriūnas, vienas iš Lietuvos Persitvarkymo Sąjūdžio veiklos aktyvių dalyvių Zarasų krašte, pedagogas (g. 1923 m.).
 Gruodžio 19 d. – Alfonsas Kaikaris, Lietuvos provizorius, farmacijos istorikas, muziejininkas (g. 1922 m.).
 Gruodžio 21 d. – Jonas Gaučys, vargonininkas ir chorvedys (g. 1919 m.).
 Gruodžio 25 d. – Petras Aleksandravičius, Lietuvos skulptorius, profesorius (g. 1906 m.).
 Gruodžio 28 d. – Romanas Andriuškevičius, choro dirigentas ir pedagogas (g. 1931 m.).
 Gruodžio 31 d. – Vytautas Liutikas, fizikos ir matematikos mokslų daktaras, profesorius, pedagogas, Lietuvos politinis bei visuomenės veikėjas (g. 1930 m.).

 Jonas Macijauskas, Lietuvos muzikas, Kretingos raj. politinis ir visuomenės veikėjas, fotografas, kolekcininkas (g. 1941 m.).
 Konstantinas Gulbinas, lietuvių vienuolis kunigas, lietuvių sielovados Vokietijoje vadovas (g. 1919 m.).
 Rimas Armonas, gydytojas ginekologas, Lietuvos ir Pakruojo rajono savivaldybės politinis bei visuomenės veikėjas (g. 1949 m.).

Pasaulyje

Įvykiai 

 Vasario 22 d. – panešta apie 1996 m. liepos mėn. klonuotą pirmąjį žinduolį  – Avį Dolį;
 Liepos 1 d. – Jungtinė Karalystė perduoda Honkongą Kinijos Liaudies Respublikai;
 Spalio 15 d. – NASA paleido tarpplanetinį erdvėlaivį Cassiny.

Mirtys 

 Sausio 10 d. – Alexander Robertus Todd, 1957 m. Nobelio chemijos premijos laureatas (g. 1907 m.).
 Sausio 12 d. – Charles Brenton Huggins, 1966 m. Nobelio fiziologijos ir medicinos premijos laureatas (g. 1901 m.).

 Kovo 14 d. – Jurekas Bekeris, vokiečių rašytojas (g. 1937 m.).
 Kovo 15 d. – Victor Vasarely, vengrų - prancūzų dailininkas (g. 1908 m.).
 Kovo 19 d. – Willem de Kooning, tapytojas, tapęs XX a. penktajame dešimtmetyje populiariu abstrakčiojo ekspresionizmo stiliumi. Willem de Kooning atrado savo pripildytą gestų ir įtampos stilių, kaitaliojantį tarp abstrakčių ir galingų ikoninių figūrinių vaizdų. Kooningo tapymo stilius buvo abstraktusis ekspresionizmas, action painting ir Niujorko mokykla. Kiti tapytojai naudoję šiuos stilius: Jackson Pollock, Franz Kline, Arshile Gorky, Mark Rothko, Hans Hofmann, Robert Motherwell, Philip Guston, Clyfford Still ir daug kitų (g. 1904 m.).

 Balandžio 5 d. – Irwin Allen Ginsberg, amerikiečių beat generation poetas, geriausiai žinomas savo 1956 m. poema Howl apie tuometinės JAV materializmo ir konformizmo jėgas, vedančias jo draugus į depresiją ir savęs žlugdymą (g. 1926 m.).
 Balandžio 12 d. – George Wald, 1967 m. Nobelio fiziologijos ir medicinos premijos laureatas (g. 1906 m.).
 Balandžio 17 d. – Chaimas Hercogas, teisininkas, Izraelio karinis ir politinis veikėjas, Izraelio prezidentas (g. 1918 m.).
 Balandžio 28 d. – Chuanas Feliksas Sančesas, Venesuelos architektas (liaudies meistras), teisėjas, ūkininkas, visuomenės veikėjas, pasakotojas. San Rafael de Mukučieso koplyčios, pašvęstos Koromoto Dievo Motinai, autorius. Jo įvestas architektūrinis stilius vienas žinomiausių Venesuelos Anduose. Taip pat pastatė dar keletą mažesnių koplytėlių (g. 1900 m.).

 Gegužės 2 d. – John Carew Eccles, 1963 m. Nobelio fiziologijos ir medicinos premijos laureatas (g. 1903 m.).
 Gegužės 14 d. – Haris Blackstounas jaunesnysis, JAV iliuzionistas (g. 1934 m.).
 Gegužės 22 d. – Alfred Day Hershey, 1969 m. Nobelio fiziologijos ir medicinos premijos laureatas (g. 1908 m.).

 Birželio 1 d. – Nikolajus Tichonovas, tarybinis partinis ir valstybės veikėjas, 1980–1985 m. - TSRS Ministrų Tarybos Pirmininkas (g. 1905 m.).
 Birželio 9 d. – Jevgenijus Lebedevas, rusų kino ir teatro aktorius (g. 1917 m.).
 Birželio 25 d. – Žakas Ivas Kusto, prancūzų jūrininkas, okeanografas, ekologas, režisierius, fotografas. Išrado akvalangą. Tai žymiausias pasaulio okeanografas (g. 1910 m.).
 Birželio 30 d. – Deim Silvija Krou, anglų kraštovaizdžio architektė (g. 1901 m.).

 Rugpjūčio 21 d. – Jurijus Vladimirovičius Nikulinas, garsus tarybinis kino aktorius bei ilgametis Maskvos cirko klounas (g. 1921 m.).
 Rugpjūčio 23 d. – Džonas Kauderis Kendru, anglų biochemikas, Nobelio chemijos premijos laureatas (g. 1917 m.).
 Rugpjūčio 30 d. – Ježis Ignatovičius, Lenkijos teisininkas, teisėtyrininkas civilistas ir šeimos teisės specialistas, Lenkijos Aukščiausiojo Teismo teisėjas Liublino Marijos Sklodovskos-Curie universiteto profesorius, habilituotas mokslų daktaras. Lenkijos civilinės teisės reformatorius, daugybės straipsnių teisės klausimais autorius (g. 1914 m.).
 Rugpjūčio 31 d. – Diana, Velso Princesė, viena iš žymiausių XX a. pab. pasaulio moterų (g. 1961 m.).

 Rugsėjo 2 d.:
 Rudolfas Bingas, austrų impresarijus, Edinburgo festivalio įkūrėjas bei Niujorko „Metropolitan Opera“ generalinis vadybininkas (g. 1902 m.).
 Viktoras Franklis, Vienos universiteto Austrijoje neurologijos ir psichiatrijos profesorius, psichoterapeutas, pasaulinio garso mąstytojas, humanistas. Dar vadinamas Trečiosios Vienos Mokyklos įkūrėju, psichoterapinio metodo - logoterapija, autorius (g. 1905 m.).
 Rugsėjo 5 d. – Motina Teresė, albanų kilmės religinio ordino steigėja, Nobelio taikos premijos laureatė (g. 1910 m.).
 Rugsėjo 7 d. – Mobutu Sese Seko Nkuku wa za Banga, Zairo prezidentas nuo 1965 iki 1997 metų (g. 1930 m.).
 Rugsėjo 25 d. – Džimas Kemis, airių politikas iš Limeriko, socialistas (g. 1936 m.).
 Rugsėjo 29 d. – Rojus Lichtenšteinas, žinomas JAV pop art menininkas (g. 1923 m.).

 Spalio 29 d. – Anton Szandor LaVey, Satanistų bažnyčios įkūrėjas ir aukščiausiasis jos dvasininkas Amerikoje. Pramintas Juoduoju popiežiumi. Taip pat rašytojas, okultistas ir muzikantas. Parašė Šėtono bibliją, kurioje suformulavo "Lavėjiškąsias satanizmo" dogmas - sujungtą autoriaus suvokimą apie žmogaus prigimtį, filosofų darbus apie materializmą ir individualizmą (g. 1930 m.).

 Lapkričio 3 d. – Konstantinas Karulis, latvių kalbininkas (g. 1915 m.).

 Gruodžio 18 d. – Chris Farley, JAV aktorius, apdovanotas Auksine žvaigžde Holivudo žvaigždžių alėjoje, bei MTV Filmų apdovanojimu (g. 1964 m.).
 Gruodžio 24 d. – Toširas Mifunė, japonų kino ir televizijos aktorius (g. 1920 m.).

Nobelio premijos 

Nobelio premijos laureatai:
 Chemijos – Paul D. Boyer (1918–), John E. Walker (1941–), Jens C. Skou (1918–);
 Ekonomikos – Robert C. Merton (1944–), Myron S. Scholes (1941–);
 Fizikos – Steven Chu, Claude Cohen-Tannoudji, William Daniel Phillips;
 Literatūros – Dario Fo;
 Medicinos – Stanley B. Prusiner (1942–);
 Taikos – International Campaign to Ban Landmines, Jody Williams.

Nuorodos 

1997 m.